 

**ТУРИСТИЧКА ОРГАНИЗАЦИЈА БИЈЕЉИНА**

|  |
| --- |
| Кнеза Милоша, број 30, Бијељина, Тел:+387 (0) 55/224-511, 055/224-510, 055/224-512  e-mаil: turistbn@gmail.com[www.bijeljinaturizam.org](http://www.bijeljinaturizam.org) |

Број: 98/20

Датум: 31.01.2020.године.

извјештај о реализацији програма кориштења средстава прикупљених

на рачуну посебних намјена по основу прихода од боравишне таксе за 2019.годину

БИЈЕЉИНА, ЈАНУАР 2020.ГОДИНА

**Извјештај о реализацији Програма кориштења средстава прикупљених**

**на рачуну посебних намјена по основу прихода од боравишне таксе за 2019.годину**

У складу са Програмима кориштења средстава прикупљених на рачуну посебних намјена по основу прихода од боравишне таксе број: 01-022-18/19 од 26.02.2019.године, објављеном у Службеном Гласнику Града Бијељина 4/19 од 27.02.2019.године, број: 01-022-59/19 од 26.06.2019.године, објављеном у Службеном Гласнику Града Бијељина 13/19 од 27.06.2019.године и број: 01-022-76/19 од 04.10.2019.године, објављеном у Службеном Гласнику Града Бијељина 19/19 од 02.10.2019.године достављамо Вам, Извјештај о реализацији Програма кориштења средстава прикупљених на рачуну посебних намјена по основу прихода од боравишне таксе.

Туристичкој организацији Града Бијељина је на 25.сједници Скупштине Града Бијељина, одржаној дана 26.02.2019.године, одобрена средства која су се налазила на рачуну посебних намјена по основу прихода од боравишне таксе, у износу од 113.350,00 КМ. Средства су одобрена за програмске активности на промоцији и унапређењу у области туризма, за реализацију следећих пројеката:

1. Манифестација ''Савска регата'' .................................................................15.000,00 КМ
2. Манифестација ''Златни котлић''.................................................................11.900,00 КМ
3. Манифестација ''Умјетничка колонија – саборовање умјетника

Бијељина 2019''..............................................................................................15.000,00 КМ

1. Пројекат постављања висећих кишобрана и селфи знака ........................................................................................................................26.000,00 КМ
2. Манифестација Сајам туризма и гастрокултуре ''Бијељинатурист''........20.000,00 КМ
3. Пројекат Туристичка сигнализација........................................................ ....3.400,00 КМ
4. Израда пропагадног материјала....................................................................5.500,00 КМ
5. Учешће на манифестацијама (сајмовима) у Републици Српској и окружењу.......................................................................................................12.725,00 КМ
6. Остале активности на унапређењу и промоцији туризма..........................3.825,00 КМ.

На 29.сједници Скупштине Града Бијељина, одржаној дана 26.06.2019.године, усвојена је измјена Програма кориштења средстава на рачуну посебних намјена по основу прихода од боравишне таксе, тачка 4. Пројекат висећих кишобрана и селфи знака мјења се и гласи ''4.Пројекти прослава пантелинских дана и Нова година 26.000,00 КМ''.

1. Пројекти прослава Пантелинских дана и Нова година............................26.000,00 КМ.

На 32.сједници Скупштине Града Бијељина, одржаној дана 04.10.2019.године, износ од 26.000,00 КМ у тачци 4. Пројекти прослава Пантелинских дана и Нова година повећан је за 10.000,00 КМ и износи укупно 36.000,00 КМ.

1. Пројекти прослава Пантелинских дана и Нова година............................36.000,00 КМ.

Укупна вриједност одобрених средстава Туристичкој организацији Града Бијељина, на основу Програма кориштења средстава прикупљених на рачуну посебних намјена по основу прихода од боравишне таксе, од стране Скупштине Града износе 123.350,00 КМ. У току календарске године на располагање Туристичкој организацији од стране Одјељења за финансије стављено је на располагање 118.150,00 КМ, а 5.200,00 КМ нису стављена на располагање и нису била оперативна у току године. Од 118.150,00 КМ на организацију манифестација и осталих програмских активности утрошено је 116.152,40 КМ, а износ од 1.997,60 КМ је враћен на трезор града као неутрошена средства.

**Сајам туризма и гастрокултуре ''БИЈЕЉИНА - ТУРИСТ 2019''**

Туристичка организација Града Бијељина је 19 и 20. априла, организовала јубиларни 10.Међународни Сајам туризма и гастрокултуре ''БИЈЕЉИНА - ТУРИСТ 2019'', на Тргу Краља Петра I Карађорђевића, гдје је на 800 м2 затвореног простора своју понуду представило 110 излагача из Републике Српске и земаља региона.  
 Своју понуду на сајму представиле су Туристичке организације, туристичке агенције, хотелијери, угоститељи, привредни субјекти, произвођачи здраве хране и друга удружења које је баве ручном радовима. За све излагаче сајма обезбјеђен је бесплатан излагачки простор. Током два дана трајања сајма, сајам је посјетило око 5.000 посјетилаца.

Партнер сајма била је Туристичка организација Војводине која је представила своју туристичку понуду. Туристичка организације Републике Српске и Војводине за вријме одржавања сајма потписале су споразум о сарадњи заједничких наступа у циљу представљања својих туристичких потенцијала и тако допринесу унапређењу туризама и привреде у обостраном интересу.

Испред Туристичке организције Града Бијељина излагаче и госте поздравио и захвалио им се на учушћу на сајму в.д.Директор Туристичке организације Града Бијељина Радосав Ђокић.

Испред Градске управе Града Бијељина обратио се Градоначелник Мићо Мићић, и оцијенио да је организација сајма и ове године на врло високом нивоу.  
Наш Град нуди бањски, вјерски, етно, ловни и риболовни туризам, а Бијељина је постала препознатљива и по бројним туристичким комплексима и објектима које су изградили наши привредници, као што је Етно-село ''Станишићи'', објекти предузећа ''Глобус'' и други. Бијељина је најбољи примјер да развијен туризам у великој мјери доприноси развоју цјелокупне привреде, тако да и у наредним годинама очекујемо напредак истакао је Градоначелник.

Сајам је отворила Министрица трговине и туризма Републике Српске Драгица Ковач, истакавши да су сајамске манифестације добра прилика за чвршће повезивање привредника у земљи и региону, те размјену добрих пракси и искустава. Ковачева је изразила задовољство што је имала прилику да отвори сајам који је значајан за Бијељину и Семберију, као и за Републику Српску. ''Туристички потенцијали које има Семберија и Република Српска на оваквим манифестацијама имају прилику да се покажу свијету, да се промовишу и да, оно што нам је заједнички циљ, доведу што већи број туриста у наше крајеве, те да тако помогнемо развој комплетне привреде'', рекла је министрица трговине и туризма. Ковачева је навела да је данашње потписивање протокола између туристичких организација Републике Српске и Војводине од великог значаја. Одабрано је да потписивање протокола о сарадњи буде у Семберији, јер она практично представља отворена врата између Српске и Србије'', рекла је Ковачева.

Сајам је затворен 20.04.2019.године у 18.00.часова уз подјелу захвалница и каталога излагачима Сајма туризма и гастрокултуре ''БИЈЕЉИНА – ТУРИСТ 2019''.

Манифестацију су подржали Градска управа Града Бијељина и Министарство трговине и туризма Републике Српске.

**Финансијски извјештај за Сајам туризма и гастрокултуре**

**''БИЈЕЉИНА-ТУРИСТ 2019''**

|  |  |  |
| --- | --- | --- |
| РЕДНИ БРОЈ | ОПИС | ИЗНОС |
| 1. | Трошкови смјештаја, храна и пиће за учеснике и госте Сајма туризма | 15.916,97 КМ |
| 2. | Трошкови рекламе Сајма туризма (реклама, плакати, банери, позивнице, захвалнице, признања и остало) | 1.686,30 КМ |
| 3. | Путни трошкови | 153,30 КМ |
| 4. | Остали трошкови (уговори и остало) | 495,92 КМ |
|  | УКУПНО | 18.252,49 КМ |

Укупан збир трошкова ''Сајма туризма и гастрокултуре ''БИЈЕЉИНА-ТУРИСТ 2019'' је - 18.252,49 КМ, а планирано је Програмом кориштења средстава прикупљених на рачуну посебних намјена по основу прихода од боравишне таксе за 2019.годину - 20.000,00 КМ.

**''Савска регата 2019''**

У оквиру традиционалне манифестације ''Пантелински дани'', поводом славе Града Бијељина, 03.08.2019. године, одржана је пета по реду Савска регата. Претходних седам одржано је на ријеци Дрини. Носилац организације Савске регате била је Туристичка организација Града Бијељина, а покровитељ је био Град Бијељина. Регата је одржана на маршути дугој око 25 км,од скелског прелаза Суботиште у Доњем Црњелову до циља у Рачи. На старту регате 03.08.2019. године, учесницима и медијима обратио се почасни командант регате Мићо Мићић, који је званично и отворио 5. Савску регату.

Са старта су кренуле 162 пријављене посаде чамаца и других пловила са око 1000 учесника. На циљ у Рачи око 15:30 часова пристигло је 180 пловила, гдје је био обезбјеђен забавни програм, роштиљ и освјежење за учеснике регате. За безбједност и праћење учесника регате на маршути од стартне позиције до циља учествовала су 2 чамца Граничне полиције, 3 чамца Ронилачког клуба „Пантери“, 1 чамац Ронилачког клуба „Наутилус“ и 1 чамац Цивилне заштите. Санитетско обезбјеђење регате вршила је служба Хитне медицинске помоћи Дома здравља Бијељина са једном посадом на води и санитетским возилом које се кретало обалом. Такође сви учесници су били претходно осигурани од стране осигуравајућег друштва.

**Финансијски извјештај за Савску регату у 2019.години**

|  |  |  |
| --- | --- | --- |
| РЕДНИ БРОЈ | ОПИС | ИЗНОС |
| 1. | Трошкови хране и пиће за учеснике Савску регате | 4.504,13 КМ |
| 2. | Трошкови пропагадног материјала (реклама, мајице, акредитације, банери, плакати и остало) | 9.579,14 КМ |
| 3. | Трошкови осигурања учесника Савске регате | 270,00 КМ |
| 4. | Путни трошкови | 291,20 КМ |
| 5. | Остали трошкови | 146,50 КМ |
|  | УКУПНО | 14.790,97 КМ |

У програму кориштења средстава прикупљених на рачуну посебних намјена по основу прихода боравишне таксе, Скупштина Града Бијељина је на сједници одржаној дана 26.02.2019.године, одобрила Туристичкој организацији Града Бијељина за организацију манифестације ''Савска регата 2019'', 15.000,00 КМ, а укупан трошак био је 14.790,97 КМ.

**''Златни котлић Семберије 2019''**

Деветнаести по реду „Златни котлић Семберије 2019“ одржан је 18.08.2019.године, на простору Бање Дворови. У такмичењу за најбољу рибљу чорбу учествовале су 77 екипе из Семберије, Србије и Федерације Босне и Херцеговине. За учеснике котлића обезбјеђена је риба, мајице и дрва, а екипе нису плаћале котизацију за учешће. У великом котлићу Туристичка организација спремила је рибљу чорбу која је подјељена гостима и посјетиоцима. Манифестацију је посјетило преко 2.000 људи.

Трочлани стручни жири изабрао је три најуспјешније екипе које су награђене прикладним наградама, пехарима и медаљама. Првопласирана екипа је Глобус – Пет Језера, друга је екипа ''Шампиони Срема'' из Сланкамена, а трећа екипа је ''Краљевина Србија'' из Сремске Митровице. Награде је уручио градоначелник Града Бијељина Мићо Мићић.

Организатор манифестације је Туристичка организација Града Бијељина, а покровитељ је Градска управа Града Бијељина.

**Финансијски извјештај за ''Златни котлић Семберије'' у 2019.години**

|  |  |  |
| --- | --- | --- |
| РЕДНИ БРОЈ | ОПИС | ИЗНОС |
| 1. | Трошкови за храну и пиће за учеснике Златног котлића Семберије | 6.257,21 КМ |
| 2. | Трошкови пропагадног материјала (рекламе, плакате, награде за прва три мјеста, мајице, и остало) | 4.458,64 КМ |
| 3. | Путни трошкови | 148,00 КМ |
| 4. | Остали трошкови (дрва, обезбјеђење, електрична енергија и др.) | 725,36 КМ |
|  | УКУПНО | 11.589,21 КМ |

У програму средстава прикупљених на рачуну посебних намјена за боравишну таксу, Скупштина Града је на сједници одржаној дана 26.02.2019.године, одобрила Туристичкој организацији за манифестацију ''Златни котлић'' 11.900,00КМ, а трошак је био 11.589,21 КМ.

**''Умјетничка колонија 2019''**

Предвиђена Програмом рада Туристичке организације Града Бијељина за 2019. годину, реализована је ''Умјетничка колонија 2019'', у организацији Туристичке организације, и уз помоћ Центра за културу Бијељина, а у периоду од 09.09. 2019. године до 14.09. 2019. године.

На позив организатора, Туристичкој организацији одазвало се око 50 - так сликара из Србије и Семберије, који су насликали 50 умјетничких слика и оставили на располагање Туристичкој организацији.

Изложба слика насталих на овој колонији организована је уз помоћ Центра за културу Бијељина и отварање изложбе је упиличено у галерији Центра за културу Бијељина, 13. 09. 2019. године у 20 часова. На изложби су приказани радови свих аутора, учесника колоније, од сваког по један. Част да изложбу прогласи отвореном припала је Божидару Витасу, умјетнику фотографије из Београда, с обзиром да је учествовао на свакој претходној колонији. Поред аутора, на отварању изложбе присуствовао је и велики број грађана Бијељине.

**Финансијски извјештај за Умјетничку колонију у 2019.години**

|  |  |  |
| --- | --- | --- |
| РЕДНИ БРОЈ | ОПИС | ИЗНОС |
| 1. | Трошкови смјештаја, храна и пиће за учеснике Умјетничке колиније | 6.597,93 КМ |
| 2. | Трошкови платна и сликарског материјала | 1.937,20 КМ |
| 3. | Трошкови превоза учесника колоније | 587,99 КМ |
| 4. | Трошкови рекламе и пропагадног материјала | 860,75 КМ |
| 5. | Путни трошкови | 745,00 КМ |
| 6. | Остали трошкови (уговор за процјену умјетничких слика) | 195,80 КМ |
|  | УКУПНО | 10.924,67 КМ |

У програму средстава прикупљених на рачуну посебних намјена за боравишну таксу, Скупштина Града је на сједници одржаној дана 26.02.2019.године, одобрила Туристичкој организацији за манифестацију ''Умјетничка колонија'' 15.000,00 КМ, а трошак је био 10.924,67 КМ.

**Пројекат ''Пантелински дани и Нова година''**

Пантелински дани почели су 31. јула и трајали су до 9. августа 2019.године. Градска управа Града Бијељина, Туристичка организација Града Бијељина, Центар за културу, Народна библиотека ''Филип Вишњић'', Музеј ''Семберија'' и други су и ове године припремили богат програм културно-забавних и спортских дешавања. Првог дана свечаности, 31. јула, организован је биоскоп на отвореном на платоу Центра за културу, док је другог дана, док је другог дана одржано Духовно вече посвећено заштитнику Јање Светом Илији. ''Bajk fest'' почео је 02.августа, на простору Пољопривредне и медицинске школе. Савска регата одржана је 04.августа, као и Међународни шаховски турнир дјеце Балкана, одржан у Бањи Дворови. У Градској библиотеци ''Филип Вишњић'' 05.августа, одржано је Духовно вече ''Поетски тренутак''. У Музеју ''Семберија'' 06.августа, отворена је изложба Ваљевског музеја ''Традиционални производи од шљива'', а у Галерији Центра за културу отворен је ''Бијељински умјетнички салон''. На Тргу краља Петра 07.августа, почела је манифестација ''Дани меда'', а истог дана одржан је и концерт ''Tropic benda''. Осмог августовског дана одржано је ''Вече духовности'' у Центру за културу, а истог дана одржан је и концерт Маје Беровић. На дан Светог Пантелејмона одржана је свечана литургија коју је служио Његово Преосвјештенство Епископ зворничко – тузлански Фотије.

Туристичка организација је у сарањи са Скупштином Града Бијељина учествовала у организацији Нове годину. На Тргу краља Петра окупило се више хиљада наших суграђана који су уз пригодан забавно –културни програм испратили стару и дочекали Нову годину.

**Финансијаки извјештај за Пантелинске дане Нову годину**

|  |  |  |
| --- | --- | --- |
| РЕДНИ БРОЈ | НАЗИВ ДОБАВЉАЧА | ИЗНОС |
| 1. | ТРОШАК ЗАКУПА БИНЕ | 5850,00 КМ |
| 2. | ТРОШАК РАСВЈЕТЕ | 5850,00 КМ |
| 3. | ТРОШАК РАЗГЛАСА | 5850,00 КМ |
| 4. | КОНЦЕРТ ''TROPICO BEND'' | 12.565,80 КМ |
| 5. | ПУТНИ ТРОШАК | 131,20 КМ |
| 6. | ТРОШАК ЗА НОВУ ГОДИНУ | 11.742,00 КМ |
| У К У П Н О : | | 41.989,00 КМ |

Програмом кориштења средстава прикупљених на рачуну посебних намјена по основу прихода боравишне таксе, Скупштина Града Бијељина је на сједници одржаној дана 26.06.2019.године, одобрила Туристичкој организацији Града Бијељина за организацију манифестације ''Пантелински дани и Нова година'', 36.000,00 КМ, а укупан трошак био је 41.989,00 КМ. Разлика од 5.989,00 КМ више утрошених од планираних средстава за ове манифестације су неутрошена средства са других манифестација.

Средства од боравишне таксе у 2019. години, утрошена су за обезбјеђивање промотивног материјала којим се промовишу туристичке вриједности и реализацију програмских активности Туристичке организације у циљу промоције и унапређења туризма јединице локалне самоуправе, према члану 12. Закона о боравишној такси.

Средства су утрошна на следећи начин:

|  |  |  |  |  |
| --- | --- | --- | --- | --- |
| РЕДНИ БРОЈ | ОПИС | НАЗИВ ДОБАВЉАЧА | | ИЗНОС |
| 1 | РЕКЛАМА | ТЕЛЕКОМ-БАЊА ЛУКА | | 175,50 КМ |
| 2 | РЕКЛАМА | ЈИП СИМ БИЈЕЉИНА | | 140,40 КМ |
| 3 | ПРОПАГАНДНИ МАТЕРИЈАЛ | ''АТЛАНТИК ББ'' – БАЊА ЛУКА | | 5.136,30 КМ |
| 4 | РЕКЛАМА | ЈИП СИМ БИЈЕЉИНА | | 70,20 КМ |
| 5 | УЧЕШЋЕ У ОРГАНИЗАЦИЈИ ДАНИ МИМОЗЕ У БИЈЕЉИНИ | | СМЈЕШТАЈ УЧЕСНИКА, РЕКЛАМА И ХРАНА | 1.469,00 КМ |
| 6 | ФЕСТИВАЛ МИМОЗЕ –ХЕРЦЕГ НОВИ | | ПУТНИ ТРОШКОВИ | 666,15 КМ |
| 7 | САСТАНАК У МИНИСТАРСТВУ ТРГОВИНЕ И ТУРИЗМА РС | | ПУТНИ ТРОШКОВИ | 239,50 КМ |
| 8 | МЕЂУНАРОДНИ САЈАМ ТУРИЗМА У БЕОГРАДУ | | ПУТНИ И ОСТАЛИ ТРОШКОВИ | 1.038,80 КМ |
| 9 | ПРЕЛО У НАШЕМ СОКАКУ | | ПУТНИ И ОСТАЛИ ТРОШКОВИ | 1.210,25 КМ |
| 10 | САЈАМ ТУРИЗМА У БИЈЕЉИНИ | | УКУПАН ТРОШАК | 18.252,49 КМ |
| 11 | КОТОРВАРОШКА КОТЛИЋИЈАДА | | ПУТНИ ТРОШКОВИ | 187,70 КМ |
| 12 | САЈАМ СПОРТА И ЗДРАВЉА У МАРИБОРУ | | ПУТНИ ТРОШКОВИ | 1.325,10 КМ |
| 13 | ДАНИ КУПИНЕ У ВАЉЕВУ | | ПУТНИ ТРОШКОВИ | 130,20 КМ |
| 14 | САВСКА РЕГАТА | | УКУПАН ТРОШАК | 14.790,97 КМ |
| 15 | ЗЛАТНИ КОТЛИЋ СЕМБЕРИЈЕ | | УКУПАН ТРОШАК | 11.589,21 КМ |
| 16 | ПАНТЕЛИНСКИ ДАНИ И НОВА ГОДИНА | | УКУПАН ТРОШАК | 41.989,00 КМ |
| 17 | ПРВА МЕЂУНАРОДНА ТУРИСТИЧКА РЕГАТА У БРЧКОМ | | ПУТНИ ТРОШКОВИ | 72,00 КМ |
| 18 | 8.САЈАМ ШЉИВЕ, ВОЋНИХ РАКИЈА И МЕДА У УГЉЕВИКУ | | ПУТНИ ТРОШКОВИ | 30,00 КМ |
| 19 | 14.ДЕРВЕНТСКИ САЈАМ ПРИВРЕДЕ И ТУРИЗМА | | ПУТНИ ТРОШКОВИ | 257,60 КМ |
| 20 | ГАСТРО ФЕСТ СРБАЦ – БАРДАЧА 2019 | | ПУТНИ ТРОШКОВИ | 209,60 КМ |
| 21 | ДАНИ ПИВА У ЗРЕЊАНИНУ | | ПУТНИ ТРОШКОВИ | 58,50 КМ |
| 22 | УМЈЕТНИЧКА КОЛОНИЈА 2019 | | УКУПАН ТРОШАК | 10.924,67 КМ |
| 23 | КУПУСИЈАДА У МРЧАЈЕВЦИМА | | ПУТНИ ТРОШКОВИ | 195,00 КМ |
| 24 | 62.ДАНИ БЕРБЕ ГРОЖЂА У ВРШЦУ | | ПУТНИ ТРОШКОВИ | 512,50 КМ |
| 25 | ЗЛАТНИ КОТЛИЋ 2019 У БАЧКОЈ ПАЛАНЦИ | | ПУТНИ ТРОШКОВИ | 170,40 КМ |
| 26 | ОБИЉЕЖАВАЊЕ СВЈЕТСКОГ ДАНА ТУРИЗМА У ПРИЈЕДОРУ | | ПУТНИ ТРОШКОВИ | 676,85 КМ |
| 27 | МЕЂУНАРОДНИ САЈАМ ТУРИЗМА У НОВОМ САДУ | | ПУТНИ И ОСТАЛИ ТРОШКОВИ | 677,15 КМ |
| 28 | МИТРОВДАНСКИ ВАШАР У БИЈЕЉИНИ - КУПУСИЈАДА | | УКУПАН ТРОШАК | 1.999,96 KM |
| 29 | САЈАМ ТУРИЗМА У БАЊА ЛУЦИ | | ПУТНИ ТРОШКОВИ | 257,00 КМ |
| 30 | СЕМБЕРСКИ САЈМ МЕСА | | ПУТНИ И ОСТАЛИ ТРОШКОВИ | 237,10 КМ |
| 31 | САЈАМ ТУРИЗМА И СЕОСКОГ ТУРИЗМА У КРАГУЈЕВЦУ | | ПУТНИ ТРОШКОВИ | 264,50 КМ |
| 32 | САСТАНАК КООРДИНАЦИОНОГ ОДМОБА У ОРГАНИЗАЦИЈИ ТОРС-а У ИСТОЧНОМ САРАЈЕВУ | | ПУТНИ ТРОШКОВИ | 202,20 КМ |
| 33 | РАДИОНИЦА ''ТУРИЗАМ И ОНЛИНЕ ПРОМОЦИЈА'' У БАЊА ЛУКА | | ПУТНИ ТРОШКОВИ | 225,00 КМ |
| 34 | РЕКЛАМА | | БОБАР РАДИО | 234,00 КМ |
| 35 | РЕКЛАМА | | МБ КОМПАНИ | 200,00 КМ |
| 36 | МАНИФЕСТАЦИЈА ЗИМСКА ЧАРОЛИЈА У ДОБОЈУ | | ПУТНИ ТРОШКОВИ | 117,60 КМ |
| 37 | ПОТПИСИВАЊЕ УГОВОРА СА МИНИСТАРСТВОМ ТРГОВИНЕ И ТУРИЗМА РС ЗА ДОДЈЕЛУ СРЕДСТВА ЗА САВСКУ РЕГАТУ | | ПУТНИ ТРОШКОВИ | 220,00 КМ |
|  | **УКУПНО:** | |  | **116152,40 КМ** |

**НАПОМЕНА**: У току календарске године на располагање Туристичкој организацији од стране Одјељења за финансије стављено је на располагање 118.150,00 КМ. Од 118.150,00 КМ на организацију манифестација и осталих програмских активности утрошено је 116.152,40 КМ, а износ од 1.997,60 КМ је враћен на трезор града као неутрошена средства.

в.д.Директор Туристичке организације

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Радосав Ђокић