

**ТУРИСТИЧКА ОРГАНИЗАЦИЈА БИЈЕЉИНА**

|  |
| --- |
| **Кнеза Милоша 30,Бијељина** Тел:+387 (0) 55/224-511, Факс: +381 (0) 55/224-510,  e-mаil: [turistbn@gmail.com](mailto:turistbn@gmail.com)**www.bijeljinaturizam.com** |

**ПРОГРАМ РАДА**

**ТУРИСТИЧКЕ ОРГАНИЗАЦИЈЕ БИЈЕЉИНА**

**ЗА 2020. ГОДИНУ**

Бијељина, јануар 2020. године

Cадржај

[1.УВОД 3](#_Toc24537932)

[Основне карактеристике туризма су: 3](#_Toc24537933)

[2.УВОДНЕ НАПОМЕНЕ 4](#_Toc24537934)

[3.АНАЛИЗА СТАЊА ТУРИЗМА НА ПОДРЧЈУ ГРАДА БИЈЕЉИНА 5](#_Toc24537935)

[**Табела 1**. Табеларни приказ долазака туриста од 01.01.2019 – 31.12.2019. године. 5](#_Toc24537936)

[**График 1**. Графички приказ долазака и ноћења туриста 6](#_Toc24537937)

[**График 2**. Графички приказ у процентима за 2018/2019 годину 6](#_Toc24537938)

[4.ИЗВОД ИЗ ПРОГРАМСКОГ САДРЖАЈА СТРАТЕГИЈЕ ЛОКАЛНОГ РАЗВОЈА ГРАДА БИЈЕЉИНЕ ОД 2014-2023.ГОДИНЕ (РЕВИДИРАНА СТРАТЕГИЈА ЗА ПЕРИОД 2019-2023) 7](#_Toc24537939)

[5.САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА 12](#_Toc24537940)

[6.ИНФОРМАТИВНО – ПРОПАГАНДНА ДЈЕЛАТНОСТ 13](#_Toc24537941)

[7.ИЗРАДА ИНФОРМАТИВНО – ПРОПАГАНДНОГ МАТЕРИЈАЛА 16](#_Toc24537942)

[8.ОРГАНИЗОВАЊЕ МАНИФЕСТАЦИЈА 17](#_Toc24537943)

[9.ФИНАНСИЈСКИ ПЛАН УТРОШКА СРЕДСТАВА ПО МАНИФЕСТАЦИЈАМА ЗА 2020. ГОДИНУ ПРЕМА ПРОГРАМУ РАДА 19](#_Toc24537944)

# УВОД

Туризам представља чин путовања у циљу рекреације, као и прибављање услуга ради остваривања тог циља. Сама ријеч „туризам“ потиче од француске ријечи***„tour“*** што у преводу значи путовање, обилазак, екскурзија. **Туриста** је особа која путује најмање осамдесет километара од мјеста сталног боравка у циљу рекреације.

Свеобухватнија дефиниција би била да је туризам услужна индустрија, која се састоји од већег броја опипљивих и неопипљивих елемената. У опипљиве елементе спадају транспортни системи – ваздушни, жељезнички, путни, водени и у новије вријеме космички; услуге угоститељства – смјештај, храна и пиће, обиласци, сувенири; и сродни сервиси као на примјер банкарство, осигурање као и безбиједност и сигурност. Неопипљиве елементе чине: одмор и релаксација, култура, авантура, нова и другачија искуства.

## Основне карактеристике туризма су:

* Разноврсност,
* Непроизводан карактер рада,
* Сезонски карактер пословања,
* Висок степен еластичности тражње и нееластичности понуде.

Туризам је савремена и масовна друштвено – економска, али не и нова појава. Његов развој почиње оног тренутка када су се истовремено стекла три основна услова за свако туристичко кретање:

1. ***Слободно вријеме –*** вријеме у коме је могуће бавити се туризмом
2. ***Новчана средства*** – вишак новца потребан је за бављење туризма
3. ***Инфраструктура*** – објекти који служе за угошћавање туриста

Данас је међу туристима врло популаран **водич,** који снадбијева путнике са значајним информацијама и преноћиштима, знаменитостима и сличним корисним информацијама.

# УВОДНЕ НАПОМЕНЕ

Туристичка Организација Града Бијељина је основана Одлуком Скупштине Града Бијељина 02.10.2003. године ради вршења послова развоја, очувања и заштите туристичке вриједности на територији Града Бијељина. Сједиште Туристичке Организације Града Бијељина је у улици Кнеза Милоша број 30. Туристичка Организација ће током 2020. године спровести бројне активности из свог пословања.

Улога Туристичке организације Бијељина у наредном периоду биће као и у досадашњем, свеобухватна промоција туристичких потенцијала Града Бијељина и пратеће активности у сврху стварања амбијента за реализацију.

Активности ће се односити на развој туристичког производа, промоцију, организацију манифестација, израду промотивног материјала, како штампаног тако и у електронском облику, промоција на друштвеним мрежама и интернет каналима. Као јавна установа, основана ради вршења послова на промоцији и унапређењу туризма, Програмом рада за 2020. годину, Туристичка организација Града Бијељине ће наставити активности на развијању ефикасније промоције туристичких вриједности, дестинација и производа нашег Града, те подстицати остале туристичке субјекте ка задацима развоја и унапређења туризма.

У циљу успјешног спровођења циљева, Туристичка организација Града Бијељине ће сарађивати са Градском управом Града Бијељине, релевантним институцијама при Влади Републике Српске, Привредном комором Бијељине, развојним агенцијама, међународним организацијама и другим организацијама у области туризма, са којима ће у заједничкој сарадњи дјеловати у правцу развоја, унапређења и промоције туризма Града Бијељине.

# АНАЛИЗА СТАЊА ТУРИЗМА НА ПОДРЧЈУ ГРАДА БИЈЕЉИНА

За период од 01.01.2019. године до 31.12.2019. године у односу на исти период 2018. евидентиран је повећан број долазака у просјеку за 9,03 % и број ноћења за 9,07 %. Боравишна такса за 2019. годину износи 113.562,20 КМ и већа је за 11,4 % у односу на исти период 2018. годину. Подаци обрађени у табели су добијени од стране Завода за статистику Републике Српске.

|  |  |  |  |
| --- | --- | --- | --- |
| **01.01.-31.12.2019. год** | **ДОЛАСЦИ ТУРИСТА** | **НОЋЕЊА ТУРИСТА** | **НОЋЕЊА 2019/2018 %** |
| **ЈАНУАР** | 1.672 | 3.275 | 8,59 % |
| **ФЕБРУАР** | 2.189 | 3.482 | 9,51 % |
| **МАРТ** | 2.774 | 4.829 | 9,31 % |
| **АПРИЛ** | 3.442 | 5.793 | 7,15 % |
| **МАЈ** | 3.495 | 6.352 | 8,27 % |
| **ЈУН** | 3.483 | 6.176 | 7,89 % |
| **ЈУЛ** | 3.787 | 7.847 | 8,93 % |
| **АВГУСТ** | 4.557 | 9.377 | 8,05 % |
| **СЕПТЕМБАР** | 3.381 | 7.749 | 9,48 % |
| **ОКТОБАР** | 3.484 | 7.975 | 7,94 % |
| **НОВЕМБАР** | 3.156 | 6.259 | 10,5 % |
| **ДЕЦЕМБАР** | 2.531 | 4.364 | 15.9 % |
| **УКУПНО:** | **37.951** | **73.478** | **11.01 %** |

### 

### **Табела 1**. Табеларни приказ долазака туриста од 01.01.2019 – 31.12.2019. године.

### **График 1**. Графички приказ долазака и ноћења туриста

**График 2**. Графички приказ у процентима за 2018/2019 годину

# ИЗВОД ИЗ ПРОГРАМСКОГ САДРЖАЈА СТРАТЕГИЈЕ ЛОКАЛНОГ РАЗВОЈА ГРАДА БИЈЕЉИНЕ ОД 2014-2023. ГОДИНЕ (РЕВИДИРАНА СТРАТЕГИЈА ЗА ПЕРИОД ОД 2019-2023)

1.Унапређење општих услова за прихват и боравак туриста у туристичким мјестима (комунално опремање и одржавање, подстицање изградње спортско-рекреативних и других пратећих садржаја забавног карактера од интереса за туризам и др.):

Туристичка организација града Бијељине кроз манифестације које организује и које посвјећује потенцијалним туристима пружа слику о нашем граду. Сви туристички и привредни субјекти у циљу што квалитетнијег боравка туриста настоје употпунити садржај у својим објектима.

**Етно село ''Станишићи''** је изградњом терена за тенис, на шљаци, погодно за рекреацију и организовање турнира, фудбалским стадионом са квалитетно припремљеним травнатим тереном и системом за наводњавање, игралиштем за кошарку, рукомет, одбојку и малим фудбалом на асфалтној бази употпунио садржај за боравак гостију.

У саставу туристичког комплекса Етно села "Станишићи", поред етно музеја, ресторана, хотела, планинских кућица, свечаних салона, стадиона и спортских терена, налази се и новоизграђени, савремени и модерно опремљени Велнес & СПА центар "ЛЕОНИДА" на површини од 2.500 м². Центар је пројектован пратећи досадашња архитектонска рјешења у Етно Селу "Станишићи", уклапајући се у комплетан амбијент села, а са хотелом "РАС" повезан је топлом везом. Велнес & СПА центар "ЛЕОНИДА" има затворени базен, сауна центар, масажу и хидро масажне каде, парна купатила, козметичке салоне и савремени фитнес центар, што је потребно за врхунски одмор и релаксацију посјетиоцима и гостима у Етно селу "Станишићи".

**Семберски салаш** је пријатни и садржајнији баравак туриста створио изградњом базена, школе јахања – рекреативно јахање, вожњом фијакером – санкама, гађање луком и стријелом.

**Бања Дворови** својим гостима омогућује кориштење терена за кошарку, тенис, рукомет, одбојку на пијеску, гимнастичку салу, сауну, као и олимпијски базен, два јуниорска и два дјечија базена, све у циљу пријатнијег боравка туриста.

**Хотел „Дрина“** је смјештен у центру Града Бијељина, тачније прекопута аутобуске станице и недалеко од градског парка. Гостима се пружа могућност да се одмарају, да испробавају укусне слане и слатке специјалитете, као и врсна вина при том гледајући на панораму града и да се релаксирају у савременом Spa i Wellness центру. Удобност, елеганција и семберски угоститељски шарм враћају се на широм отворена врата обновљеног хотела „Дрина“.

**Хотел „Ривер“** је ново – изграђени хотел на одличној локацији у непосредној близини Етно села Станишић и граничног прелаза Павловића мост. Потребно је мање од 15 минута вожње да дођете у хотел од центра Бијељине. Од међународног аеродрома Никола Тесла хотел је удаљен 110 км, од аеродрома Тузла 75 км, од аеродрома Сарајево 190 км. У близини је аутопута Београд – Загреб и већих градова у Србији, Београда и Новог Сада око 120км.

Са модерним, савременим дизајном, елегантном и опремом врхунског квалитета све собе Хотела Ривер су направљене да задовоље све потреба искусног путника, те да им обезбеди беспрекоран конфор. Хотел гостима нуди 39 пространих топлих соба и апартмана капацитета 97 гостију,опремљених свим садржајима неопходним за потпуни одмор и опуштање, укључујући кабловску телевизију, мини бар, фен, интернет конекцију, централни сеф итд. Све смјештајне јединице су климатизоване. Гостима је на располагању бесплатан паркинг са 65 мјеста која су под сталним видео надзором. У склопу хотела налази се ресторан капацитета 100 мјеста са љетном баштом, маркет отворен 24 часа.

**Мотел „Шумице“** у својој понуди нуди луксузне, климатизоване собе и апартмане као и предсједничке апартмане. Сви смјештајни капацитети опремљени су по највећим свјетским стандардима и задовољавају међународне критерије мотела високе категорије.

**Хотел „Хома“** је објекат који нуди савршен спој модерног стила и традиционалног угођаја. Одлична локација у самом центру града омогућује нашим гостима да до бројних ресторана и кафића стигну пјешице уз минимални губитак времена осјете и упознају се са свим чарима у којима могу уживати у нашем граду.

**Д.О.О. ,,Глобус Тим"** омогућио је Бијељини и Семберији да стари рибљи ресторан засија у љепшем и функционалнијем издању него што је био некада. Топлину унутрашњости ресторана употпуњује љепота локације језера и манастира Свете Петке. Менаџмент предузећа настоји да гости у ресторану, осим пријатне атмосфере, уживају и у изобиљу квалитетне хране, како рибе и рибљих специјалитета, тако и осталих јела која су у понуди на трпезама плодне Семберије. Визија ресторана је да некадашњи рибљи ресторан ,,Пет језера,, постане мјесто гдје се радо долази и проводи вријеме, а професионално и љубазно особље потрудиће се да свакигост пожели да поново дође.

2.Усмјеравање и координација активности носилаца туристичке понуде на обогаћивању и подизању нивоа квалитета туристичких и комплементарних садржаја и стварању атрактивног туристичког производа у туристичким мјестима:

***2.1 .Секторски циљ***: Повећати конкурентност Бијељине као туристичке дестинације,

***Очекивани секторски исход:*** Повећан број долазака и ноћења за 11 % 2023. године у односу на 2019. годину. Већи прилив новца у буџет од наплаћених боравишних такси за 11 % 2023. година у односу на 2019. годину; повећан укупан приход од туризма/у туристичким дестинацијама за 15 % у 2023. години у односу на 2019.годину; повећан број радних мјеста у сектору туризма за 8 % у 2023. годину у односу на 2019. годину; повећан број ангажованих туристичких водича у туристичкој сезони за 15 % у 2023 години у односу на 2019. годину; валоризовано 14 нових туристичких производа до краја 2023 године, које до 2019 године нису биле у понуди на туристичком тржишту; унапређење промоције Бијељине као атрактивне туристичке дестинације по градовима БиХ и земљама окружења;

***2.2. Израда и постављање туристичке сигнализације на територији Града Бијељина*** побољшан имиџ Града: Број текстова у интернационалним, националним и локалним медијима, број прилога и емисија на ТВ и Радио станицама у Републици Србији и БиХ за 15 % у 2023 годину у односу на 2019. годину.

***2.3. Организација манифестација*** повећан број посјетилаца манифестација за 20% у 2023 години у односу на 2019. годину; Побољшан имиџ Града: број посјета званичној интернет страници Туристичке организације Града; број текстова у интернационалним, националним и локалним медијима, број прилога и емисија на ТВ и Радио станицама за 15 % у 2023 години у односу на 2019. годину.

***Индикатори секторског циља:*** Број долазака и ноћења; Прилив новца у буџет од наплаћене боравишне таксе; укупан приход од туризма/туристичким дестинацијама; број радних мјеста у сектору туризма; број ангажованих туристичких водича у туристичкој сезони; број валоризованих туристичких производа

Један од главних циљева Туристичке организације, између осталог, јесте сарадња и координација са привредним субјектима који обављају туристичку дјелатност, ради заједничког договарања, утврђивања и спровођења политике развоја туризма и његове промоције у оквиру стратегије развоја града. Планиране активности за наредну годину су између осталих и организовање семинара са другим Туристичким организацијама из Републике Српске у циљу унапређења бањског и сеоског туризма, сарадња са угоститељским објектима, с циљем побољшања туристичке понуде која би потенцијалним туристима омогућила тачне информације о туристичкој понуди Града Бијељине.

3.Организовање туристичке информативно – пропагандне дјелатности, културних, спортских и других манифестација од интереса за унапређење туризма општине, односно града:

С тим у вези је и стављање у функцију сувенирнице ( инфо – пулт ) у самом центру града. Израда сувенира представља посебну понуду нашег града.

Основна дјелатност Туристичке организације Града Бијељине је промоција туристичких потенцијала Семберије која има за циљ мотивисање што већег броја туриста да се опредјеле да посјете наш град, да проведу краћи или дужи одмор у неком од туристичких, угоститељских, спортских и других објеката.

Упознавање потенцијалних гостију са оним што наша регија пружа је на сајмовима туризма, промоцијама по градовима у окружењу и иностранству, приликом посјета манифестацијама али исто тако и организовање манифестација у нашем граду. Пропагандни материјал је незаобилазна компонента у раду Туристичке организације и од његовог квалитета добрим дјелом зависи и ефекат на самог потенцијалног госта. Штампани материјал има значајно мјесто у виду промоције али све се више пажња посвећује и електронској презентације туристичких потенцијала. Публикације попут брошуре имају своју традицију, и настоји се приликом израде нових побољшати свако наредно издање. Туристички водич кроз Семберију је од првобитне верзије претрпио неколико измјена како би се постигла што већа ефикасност. У наредном периоду ће се наставити тренд осавремењавања брошуре како би туристима у нашем граду дала смјернице за обилазак туристичких потенцијала и боравак у угоститељским објектима.

Туристичка карта са пратећим садржајима показала се као веома ефикасан и користан штампани пропагандни материјал. На карти са уписаним улицама за туристе важну информацију представљају и инфраструктурни подаци. С обзиром да се град развија, мијења се и инфраструктура, планира се мјењати и мапа град у скаду са промјенама које се догоде. У 2019. години урадиће се одређене измјене и допуне садржајима којих нема у претходној Туристичкој карти.

Добра стара разгледница мијења своју улогу и све више постаје сувенир. Обогаћивање ове колекције такође један од приоритета у планирању рада Туристичке организације. Постоје разгледнице са туристичким и вјерским мотивима али оно што би требало да обогати ову колекцију су разгледнице које промовишу манифестације које се организију у нашем граду.

Пропагадну активност употпуњује и промотивни туристички филм – Град Бијељина који представља све туристичке потенцијале и дестинације, као и остале знаменитости у нашем граду.

Када је ријеч о организацији манифестација, Бијељина може да се похвали великим бројем манифестација које гостима употпуњују садржај. Многи гости планирају своју посјету Бијељини баш у одређено вријеме када су за њих интересантне манифестације.

4.Усклађивање програмских активности на организовању туристичко информативно – пропагандне дјелатности са програмом рада Туристичке организације Републике Српске (у даљем тексту ТОРС-а):

У току 2020.године, Туристичка организација Града Бијељине ће заједно са ТОРС-ом учествовати на међународним сајмовима туризма, и то у Србији и Републици Српској и Црној Гори ( Будва ). Поред тога Туристичка организација Града Бијељине ће учествовати и на другим сајмовима и манифестацијама, на којима ће се представити самостално или са угоститељским објектима и привредним субјектима из Бијељине.

5.Промоција туриситичког производау модерној технологији и на друштвеним мрежама.

Све више туриста истражује своје одредиште прије него што тамо крену. Процјењује се да преко 70% њих користе интернет како би нашли смештај или се боље упознали о смјештају и самој дестинацији и садржајима, активностима, дешавањима које иста нуди. Оно што пронађу на wеб сајту ће служити као показатељ да ли ће то мјесто и изабрати за боравак или не. У циљу што квалитетније презентације туристичких производа нашег града планирано је да се употпуњавање и уређивање андроид апликације, facebook странице, као и Web странице Туристичке организације Града Бијељине.

Такође, сходно започетим активностима у 2019. години, Туристичка организација Града Бијељине ће и током 2020. године наставити са анализом и извјештавањем о активностима промоције на друштвеним мрежама и страницама путем којих вршимо промоцију туристичке понуде нашег града. Унапређењем, редовно ажурирање и промоција андроид апликације Туристичке организације Града Бијељине је директан вид маркетинга који успјешно промовишу дестинације и туристичке потенцијале нашег града.

6. Активности директног маркетинга (привредни субјекти, удружења, образовне установе итд.)

У 2020.години, као и у протеклом периоду Туристичка организација Града Бијељине ће наставити сарадњу са Привредном комором Бијељина, као и са бројним хотелима, мотелима и ресторанима на подручју града, као и привредним субјектима који су у индиректној вези са развојем туризма. Планирано је заједничко представље туристичке организације и заинтересованих привредних субјеката (хотела, мотела, ресторана) на Сајму туризма у Београду, Новом Саду и Бања Луци.

7.Промоција женског предузетништва у туризму

У наредном периоду у плану је наставак сарадње са удружењима жена које израђују умјетнине од тканине, дрвета, порцелана, кроз заједничке наступе на сајмовима и манифестацијама у земљи и окружењу и свакако на Сајму туризма ''Бијељина - турист 2020''. Планирано је заједничко представљање на манифестацијама рукотворина у Србији и Републици Српској.

8. Туристичке руте у Бијељини за туристе

Проширити сарадњу са Туристичким организацијама и Туристичким агенцијама из земаља окружења које организовано доводе групе туриста у Бијељину. С тим у вези урадићемо приједлог туристичких рута по Бијељини и околини у којима ће бити обухваћени сви туристички ресурси Бијељине.

Са угоститељским објектима у Бијељини договорити презентацију туристичког производа предвиђеног организованим групама ( пензионерима, синдикатима, студентима ).

# САРАДЊА СА ДОМАЋИМ ИНСТИТУЦИЈАМА/СУБЈЕКТИМА У СЕГМЕНТУ РАЗВОЈА И УНАПРЕЂЕЊА ПРОМОЦИЈЕ ТУРИЗМА

Сарадња са домаћим институцијама и субјектима у 2020.години:

|  |  |
| --- | --- |
| Орган/организација | Активности/сарадња |
| Министарство трговине и туризма РС | * Сарадња са ресорним министарством у циљу наставка сарадње у подржавању манифестација које организује Туристичка организација и за које су урађени пројекти („Умјетничка колонија“ и „Савска регата“), са циљем да ће Министарство трговине и туризма финансијски подржати ове манифестације. |
| Туристичка организација Републике Српске | * Промоција туристичких потенцијала и дестинација кроз заједничка наступања на сајмовима туризма у земљи и иностранству * Развој нових туристичких производа * Наставак сарадње и рада Координационог одбора ТОРС-а и локалних Туристичких организација. |
| Привредна комора | * Сарадња на промоцији туристичких/привредних субјеката у туризму * Сарадња на подстицању партнерства јавног и приватног сектора * Сарадња на промоцији туристичке понуде Бијељине кроз заједничке наступе на сајмовима и манифестацијама. Заједнички наступ на Етно сајму хране и пића у Београду. |
| Локалне/општинске туристичке организације у земљи и иностранству | * Подржавање и учешће на манифестацијама које организују локалне туристичке организације у циљу одрживости тих манифестација. |
| Удружења | * Промоција туристичког производа кроз заједничке наступе на еко и етно сајмовима и манифестацијама у земљи . |

# ИНФОРМАТИВНО – ПРОПАГАНДНА ДЈЕЛАТНОСТ

Туристичка организација града Бијељине ће обављати информативно пропагандну дјелатност и сарађивати са свим субјектима на подручју града Бијељина у циљу боље промоције и квалитетније понуде.

Поводом свих манифестација у којима је Туристичка организација главни организатор или један од суорганизаторау плану је сарадња са медијима у граду.

У 2020. години планирамо промотивне наступе на следећим манифестацијама:

**Фебруар**

***Међународни сајам туризма у Београду*** у фебруару 2020. године

Туристичка организација града Бијељине ће и ове године узети учешће на највећем и најзначајнијем сајму у региону и то наступом на заједничком штанду Републике Српске, који ће заједно финансирати ТОРС и локалне Туристичке организације. Oвај сајам окупља највеће туристичке организације, агенције, туроператоре, хотеле, градове, бање и земље са свих континената. Значај овог сајма потврђује и чињеница да је члан Европске асоцијације туристичких пословних сајмова - ETTFA, као и Светске асоцијације туристичких пословних сајмова – ITTFA.

***51. Празник Мимозе – Херцег Нови 2020***

„Празник Мимозе“ ће почети 14. фебруара 2020. године. У суботу 15. фебруара одржаће ће се традиционална фешта од мимозе, рибе и вина на херцеговској ривијери.

***„Дани зиме на Козари 2020“ Приједор***

 “Дани зиме на Козари” је манифестација која има за циљ да промовише туристичке потенцијале планине Козаре, а обухвата спортска и гастро такмичења и богат забавни програм.

**Април**

***Међународни сајам туризма и активног одмора у Нишу*** априлу 2020. години. Традиционално окупља најзначајније туристичке субјекте из региона који индиректно учествују у развоју и пласману туристичких производа на домаћем и иностраном тржишту. Сајам пружа прилику многим учесницима из свијета туризма да успоставе нове контакте у циљу јачања туристичке привреде и регионалог повезивања.

***Сајам туризма, опреме за хотелијерство и угоститељство МЕТУБЕС - Будва,*** је најзначајнији сајам у Црној Гори, који се по 26 пут одржава у овом граду.

Туристичка организација града Бијељине узеће учешће на заједничком штанду Туристичке организације Републике Српске и локалних туристичких организација.

***„Котлићијада“ – Котор Варош***

Најпосјећенија которварошка манифестација “Котлићијада” одржава се у априлу поводом дана општине Котор Варош.

**Јун**

***„Гастро фест Добој 2020“ у Добоју***, је манифестација на којој своју гастрономску понуду и кулинарске вјештине представе ресторане и произвођачи са подручја добојске регије, уз пратећи културни садржај.

**Јул**

***„Дани купине 2020“ у Ваљеву,*** одржавају се у селу Ставе, гдје поред културно-умјетничког програма, најбољим произвођачима буду додијељене робне и новчане награде.

**Август**

***Сајам привреде и туризма у Дервенти***, током августа 2020.године.

Дервента је значајна за промоцију Бијељине јер је релативно близу тако да се може очекивати још већи број посјетилаца из овог града.Досадашња сарадња започета учешћима на овом сајму претходних година требало би да се настави и развија. Имајући у виду да трошак на овом сајму није велики а да би могао да да добре резултате сматрамо да би требало наставити са активностима и на овом тржишту.

***„Сајам привреде 2020“ у Модричи.***

Сајам привреде Модрича одржава се у септембру у ЈУ „Културно спортски центар“ Модрича, а дио сајма из области пољопривреде смјештен је на полигону испред спортске дворане. Организатори су Општина Модрича и Развојна агенција општине Модрича у сарадњи са модричким привредницима, предузетницима и пољопривредним произвођачима.  У буџету општине Модрича сваке године  планирају се средства за одржавање ове манифестације.

***„Сајам шљиве, воћних ракија и меда“ Угљевик***

Уназад двадесетак година сеоска домаћинства у подмајевичком крају вратила су се традиционалној производњи шљиве и других воћњих засада коју прати и производња лиценцираних ракија врхунског квалитета. Да би се производња и прерада воћа унаприједила, општина Угљевик већ осам година организује Фестивал шљиве, воћних ракија и меда.

***„Свјетски дан туризма 2020“***

Туризам је глобални, како просторни, тако и социолошки, економски, политички, културолошки, еколошки, естетски, психолошки феномен. Готово да нема земље у свијету која у неком облику не развија туризам. Туризам представља и кретање људи, добара, новца и информација. Сваке године се обиљежава свјетски дан туризма у граду који одреди Туристичка организација Републике Српске.

***„Дани пива“ – Зрењанин***

Манифестација „Дани пива“ настала је 1986. године у част 240 година производње пива у Зрењанину.Од тада, пуне три деценије, све до данашњих дана, дегустација одличних пива и два у основи различита програма привлаче око двадесет хиљада људи дневно. Један дио програма је више руралан, вашарски и разбарушен, а други више урбан, углађен и „нашминкан.“. На отвореном просторуу најужем језгру центра града, на више бина одвијају се програми који задовољавају различита интересовања, укусе и узрасте.

**Септембар**

***Дрински котлић или Вишеградски скокови у Вишеграду*** током септембра 2020.године. Туристичка организација града Бијељине и Вишеграда имају добру пословну сарадњу, у циљу подржавања манифестација које организују.

***„Дани бербе грожђа “ - Вршац***

Манифестацију ”Дани бербе грожђа”, односно „Грожђебал“ организује Туристичка организација Вршац. То је највећа, најстарија и најпосјећенија туристичко-привредна манифестација на овим просторима, која сваке године има богат, квалитетан и разноврстан програм.

**Октобар**

***Етно сајам Лакташи 2020, октобар 2020.године.***

Сајам кућне радиности, стрих заната, традиционалне гастрономије и туризма под називом **''Лакташи етно 2020'' одржаће се у октобру у организацији општине Лакташи и Туристичке организације Лакташи.**

***Сајам туризма у Новом Саду***

Овај сајам се одржава по педесети пут у овом граду. Планиран је заједнички наступ са заинтересованим привредним субјектима из Бијељине који би се представили на заједничком штанду.

***„Сајам лова, риболова, старих заната и сеоског туризма“ - Трстеник***

Организатори овог сајма су Туристичка организација општине Трстеник и ловачко удружење „Трстеник“, а покровитељ је општина Трстеник. Сваке године се представе бројни произвођачи опреме за лов, риболов и планинарење, представници сеоског туризма, ловачка и риболовачка удружења, туристичке организације, туристичке агенције, удружења и појединци из области сеоског туризма, заната и домаће радиности, средње школе и факултети.

**Новембар**

***Међународни сајам туризма и угоститељства „ЛОРИМЕС 2020“ Бања Лука,*** новембар 2020.године. Значајан сајам на коме смо и до сада учествовали је сајам у Бања Луци. Планирамо у 2020. години узети учешће како би смо наставили промоцију на овом подручју али и како би се наставила сарадња између Туристичке организације Бања Луке и Бијељине.

***Међународни сајам туризма и сеоског туризма у Крагујевцу.***

Туристичка организација града Бијељине заједно са осталим локалним туристичким организација представиће се на штанду Туристичке организације Републике Српске.

# ИЗРАДА ИНФОРМАТИВНО – ПРОПАГАНДНОГ МАТЕРИЈАЛА

Сходно буџетским и другим могућностима планирамо израду брошура (туристичког водича, карте града Бијељине, разгледнице, брошура вјерског туризма, брошуре о граду, рекламне кесе, промотивни туристички филм, и друго) у којој ће бити представљени атрактивни туристички и вјерски локалитети на подручју града, али и околине.

Израда мајица, хемијски, упаљача, кеса и др.- ова врста материјала је веома значајна у промотивне сврхе. Овим се планира освјежити промоција града на предстојећим сајмовима и манифестацијама на којима ћемо узети учешће.

Разгледнице су неопходан детаљ туристичке пропаганде. У претходном периоду урађен је један сет од десетак различитих разгледница Бијељине и наредне године планирамо радити разгледнице са новим мотивима.

Промотивни материјал ТОБН се дијели бесплатно на сајмовима, манифестацијама, берзама, преко ТОРС-а пласирају се на иностране сајмове. На захтјев државних органа и других заинтересованих организација ТОБН обезбјеђује промотивни материјал за те скупове и пријеме.

У 2020.години, планира се допуна, редизајнирање, израда нових брошура:

|  |  |  |
| --- | --- | --- |
| **Врста брошуре** | **Назив брошуре** | **Језичка варијанта** |
| Општа туристичка брошура | Туристички водич | Српско-енглеска варијанта |
| Тематска брошура | Информативно – туристички летак | Српска – енглеска варијанта |
| Општа туристичка разгледница | Разгледнице са различитим мотивима | - |
| Тематски филм | Промотивни филм | Српско-енглеска варијанта |
| Пратећи промо материјал | Кесе, упаљачи, оловке, роковници и остало | - |

# ОРГАНИЗОВАЊЕ МАНИФЕСТАЦИЈА

На подручју Града Бијељина одржавају се различите манифестације, сајмови, културни и спортски догађаји који доприносе разноврсности туристичке понуде. Највећу пажњу туриста привлаче манифестације посвећене његовању традиције, обичаја и фолклора.

Једна од основних карактеристика манифестација јесте масовност, те у време одржавања истих наш град биљежи већу посјећеност. Многе манифестације, посебно оне са дугом традицијом, имају своју сталну публику која долази са циљем да види манифестацију, доживи атмосферу и понесе утисак. Отуда су манифестације директно у функцији повећања туристичког промета.

Туристичка организација Бијељина планирада у 2020. години да организује следеће манифестације као главни организатор:

**Април**

***Међународни сајам туризма и гастрокултуре „Бијељина-турист 2020“.***

Сајам туризма је већ традиционална манифестација која ће се одржати у мају и трајаће два дана. Број учесника (излагача) који очекујемо у 2020. години је од 120 до 150, углавном су то туристичке организације како из Републике Српске, Босне и Херцеговине, тако и из Србије и других земаља, туристичке агенције, ресторани, хотели, мотели, привредни субјетки и друга удружења. Број очекиваних посјетилаца сајма је 4.000.

Специфичност овог сајма огледа се и у томе што је то сајам са ширим спектром садржаја и излагача, свега онога што је везано за туристичку привреду али и промоцију регионалних манифестација као и националних кухиња.

**Јун**

***''Међународна умјетничка колонија2020'' (саборовање умјетника).***

Једна од значајних манифестација тог типа у региону је Умјетничка колонија (саборовање умјетника), као необичан вид промоције сеоског туризма али и укупне туристичке понуде.

Колонија ће окупити око 20-так умјетника из Републике Српске и Србије и 10-так умјетника из Бијељине који сликају, иконопишу и раде графике инспирисани Семберијом. У зависности од интересовања ангажоваће се и студенти Слобомир П Универзитета и ученици средњих и основних школа из Бијељине. Сви радови настали током колоније ће бити изложени на заједничким изложбама у оквиру колоније. Оно што је најзначајније, а суштински битно за Туристичку организацију је промоција путем личних импресија учесника, који се често поново враћају у наш град.

**Август**

***„Пантелински дани 2020“*** Почетак августа традиционално је у знаку Пантелинских дана. То је празник традиције и културе. Градска управа Града Бијељина, Туристичка организација Града Бијељина, Центар за културу, Народна библиотека ''Филип Вишњић'', Музеј ''Семберија'' сваке године припреме богат програм културно-забавних и спортских дешавања.

***„Златни котлић Семберије 2020“***

Одржаће се почетком августа за Пантелинске дане у склопу Бање Дворови или на некој другој локацији у Бијељини, у организацији Туристичке организације Бијељина, а под покровитељством Града Бијељина. За ову, већ традиционалну манифестацију, очекујемо да се пријави око осамдесет учесника и око 2.000 посјетилаца ове манифестације. Кроз ову манифестацију се промовише спортско-риболовни туризам.

***„Савска регата 2020“***

Очекујемо да учешће узме око 200 пловила, што значи да би било око 1.500 учесника који би се безбједно спуштало дуж 20 километара ријеке Саве. Организатор ове манифестације је Град Бијељина- Одјељење за борачко – инвалидску и цивилну заштиту и Туристичка организација града Бијељине.

**Новембар**

***„Митровдански вашар“***

„Митровдански вашар“ одржава се у Новембру на простору Агротржног центра „Кнез Иво од Семберије“. Циљ ове манифестације је очување наше традиције уз богат културно – забавни програм, излижбу кућне радиности и народног стваралаштва, изложбу пољопривредних производа и кућних љубимаца. У оквиру такмичарског дијела организује се припрема свадбарског купуса – Купусијада.

# ФИНАНСИЈСКИ ПЛАН УТРОШКА СРЕДСТАВА ПО МАНИФЕСТАЦИЈАМА ЗА 2020. ГОДИНУ ПРЕМА ПРОГРАМУ РАДА

|  |  |  |  |
| --- | --- | --- | --- |
|  | планирано буџетом | | |
|  |  | | |
| * Израда пропагандног материјала | | * 6.000,00 КМ | |
| * Путни трошкови на манифестацијама које организује Туристичка организација Града Бијељина | | | * 1.700,00КМ |

|  |  |
| --- | --- |
| **Фебруар** | планирано буџетом |
| * Међународни сајам туризма у Београду | 900,00 KM |
| * 50. Празник Мимозе – Херцег Нови 2020 | 1.500,00 KM |
| * „Дани зиме на Козари 2020“ – Приједор | 700,00 KM |

|  |  |
| --- | --- |
| **Април** | планирано буџетом |
| * **Међународни сајам туризма и гастрокултуре у Бијељини** | 27.500, 00 KM |
| * Сајам туризма МЕТУБЕС – Будва | 1.500,00 KM |
| * Међународни сајам туризма у Нишу * „Котлићијада“ Котор Варош | 650,00 КМ  300,00КМ |
|  |  |

|  |  |
| --- | --- |
| **Јун** | планирано буџетом |
| * „Гастро фест Добој 2020“ | 250,00 KM |
| **Јул** | планирано буџетом |
| * „Дани купине 2020“ у Ваљеву | 250,00 KM |

|  |  |
| --- | --- |
| **Август** | планирано буџетом |
| * **Савска регата 2020“** | 18.000,00 KM |
| * **„Златни котлић Семберије 2020“** | 12.500,00 KM |
| * Сајам привреде и туризма у Дервенти | 250,00 KM |
| * „Сајам привреде Модрича 2020“ | 150,00 KM |
| * „Сајам шљиве, воћних ракија и меда“ у Угљевику | 50,00 KM |
| * „Свјетски дан турзма 2020“ у Републици Српској | 250,00 KM |
| * **„Пантелински дани 2020 “** | 17.500, 00 КМ |
| * „Дани пива“ Зрењанин | 350,00 КМ |

|  |  |
| --- | --- |
| **Септембар** | планирано буџетом |
| * **''Међународна умјетничка колонија 2020''** | 14.000,00 КМ |
| * Дрински котлић или Вишеградски скокови у Вишеграду | 450,00 KM |
| * **''**Дани бербе грожђа“ Вршац | 450,00 КМ |

|  |  |
| --- | --- |
| **Октобар** | планирано буџетом |
| * Етно сајам Лакташи | 350,00 KM |
| * Сајам туризма у Новом Саду | 300,00 KM |
| * Сајам лова, риболова, старих заната и сеоског туризма Трстеник | 750,00 KM |

|  |  |
| --- | --- |
| **Новембар** | планирано буџетом |
| * Сајам туризма и угоститељства у Бања Луци „ЛОРИМЕС 2020“ | 300,00 KM |
| * Сајам туризма и сеоског туризма и сајам зимнице и домаће радиности у Крагујевцу- планирано буџетом | 600, 00 KM |
| * „Митровдански вашар“ | 2.500,00 KM |

План рада Туристичке организације за 2020. годину је сачињен након детаљне анализе наплате боравишне таксе у претходним годинама.

|  |  |  |  |
| --- | --- | --- | --- |
|  | **2017. година** | **2018. година** | **2019. година** |
| **БОРАВИШНА ТАКСА** | 85.124,58 KM | 99.100,51 KM | 113.562,20 KM |

НАПОМЕНА: У 2019.години, на рачун посебних намјена по основу прихода од боравишне таксе, уплаћена су средства у износу од 113.562,20 КМ, а износ од 4.587,80 КМ су средства од боравишне таксе из предходне године која су дата Туристичкој организацији на располагање.

Имајући у виду стални раст долазака и ноћења туриста наша очекивања су да ће се у 2020. години наплатити боравишне таксе у планираном износу од 110.000 КМ.

Број: 99/20 ВД Директор Туристичке организације

Датум: 31.01.2020. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Радосав Ђокић